Document ID: 31978R2245

ΚΑΝΟΝΙΣΜΟΣ (ΕΟΚ) αριθ. 2245/78 ΤΟΥ ΣΥΜΒΟΥΛΙΟΥ της 26ης Σεπτεμβρίου 1978 περί τροποποιήσεως του κανονισμού (ΕΟΚ) αριθ. 2744/75 "περί του καθεστώτος εισαγωγής και εξαγωγής των μεταποιημένων προϊόντων με βάση τα σιτηρά και την όρυζα"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1),όπως τροποποιήθηκε τελευταία από τον κανονισμό (ΕΟΚ) αριθ. 1125/78(2), και ιδίως το άρθρο 11 παράγραφος 3 και το άρθρο 14 παράγραφος 3,
την πρόταση της Επιτροπής,
Εκτιμώντας:
ότι το άρθρο 4 παράγραφος 2 του κανονισμού (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί επιστροφών κατά την παραγωγή στον τομέα των σιτηρών και της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 1127/78(4) προβλέπει επιστροφές κατά την παραγωγή για τα πληγούρια και τα σιμιγδάλια αραβοσίτου που χρησιμοποιούνται από τη βιομηχανία ζυθοποιίας για την παραγωγή ζύθου- ότι θα πρέπει να ληφθεί υπόψη η επιστροφή στην παραγωγή κατά τον υπολογισμό του κινητού στοιχείου της εισφοράς της εφαρμοζομένης επί των εισαγωγών των πλιγουρίων και σιμιγδαλίων του αραβοσίτου των προοριζομένων για τη βιομηχανία ζυθοποιίας περιλαμβανομένων στη διάκριση 11.02 Α V α) 1 του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 παράγραφος 1 του κανονισμού (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής των μεταποιηθέντων προϊόντων με βάση τα σιτηρά και την όρυζα (5) τροποποιείται ως ακολούθως:
"1. Κατά τον υπολογισμό του κινητού στοιχείου της εισφοράς που εφαρμόζεται στα αναγραφόμενα προϊόντα του παραρτήματος I στην κλάση ή τις διακρίσεις 11.02 Α V α) 1, 11.04 Γ II, 11.08 Α, 11.09, 17.02 Β II, 21.07 ΣΤ II και 23.03 Α I και που προορίζονται κατά το χρόνο της εισαγωγής για τις ίδιες χρήσεις όπως και εκείνες που προβλέπονται για τη χορήγηση των επιστροφών κατά την παραγωγή:
- αμύλου γεωμήλων,
- μαλακού σίτου, αραβοσίτου, θραυσμάτων ορύζης που χρησιμοποιούνται στην Κοινότητα για τη βιομηχανία αμύλου,
- αραβοσίτου, χρησιμοποιουμένου για την παρασκευή πλιγουρίων και σιμιγδαλίων προοριζομένων για τη ζυθοποιΐα,
λαμβάνονται υπόψη οι επιστροφές στην παραγωγή που έχουν χορηγηθεί."
Άρθρο 2
Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη 2α Ιουνίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 26 Σεπτεμβρίου 1978.

Labels: 3
15
17
6